CELEX: 62018CN0066
Language: mt
Date: 2018-02-01 00:00:00
Title: Kawża C-66/18: Rikors ippreżentat fl-1 ta’ Frar 2018 – Il-Kummissjoni Ewropea vs L-Ungerija

201806010361917382018/C 211/10662018CJC21120180618MT01MTINFO_JUDICIAL201802017822Kawża C-66/18: Rikors ippreżentat fl-1 ta’ Frar 2018 – Il-Kummissjoni Ewropea vs L-Ungerija
 ---documentbreak--- C2112018MT720120180201MT00107282Rikors ippreżentat fl-1 ta’ Frar 2018 – Il-Kummissjoni Ewropea vs L-Ungerija
   (Kawża C-66/18)2018/C 211/10Lingwa tal-kawża: l-Ungeriż
      Partijiet
   
   
      Rikorrenti: Il-Kummissjoni Ewropea (rappreżentanti: V. Di Bucci, L. Malferrari, B. De Meester u Talabér-Ritz K, aġenti)
   
      Konvenuta: L-Ungerija
   
      Talbiet
   
   Il-Kummissjoni titlob li l-Qorti tal-Ġustizzja jogħġobha tiddikjara li l-Ungerija naqset milli twettaq:
   
            —
         
         
            l-obbligi tagħha taħt l-Artikolu XVII tal-GATS [Ftehim Ġenerali dwar il-Kummerċ fis-Servizzi], billi imponiet fuq l-istituzzjonijiet ta’ tagħlim superjuri barranin li jinsabu barra miż-ŻEE l-obbligu li jikkonkludu ftehim internazzjonali bħala rekwiżit sabiex jipprovdu servizzi ta’ tagħlim, b’mod konformi mal-Artikolu 76(1)(a) tal-Liġi CCIV tal-2011 kif emendata.
         
      
            —
         
         
            l-obbligi tagħha taħt l-Artikolu 16 tad-Direttiva 2006/123/KE (
                  1
               ) u, f’kull każ, taħt l-Artikoli 49 TFUE u 56 TFUE, kif ukoll taħt l-Artikolu XVII tal-GATS, billi imponiet fuq l-istituzzjonijiet ta’ tagħlim superjuri barranin l-obbligu li jipprovdu kors ta’ tagħlim superjuri fil-pajjiż ta’ oriġini tagħhom, b’mod konformi mal-Artikolu 76(1)(b) tal-Liġi CCIV tal-2011 kif emendata.
         
      
            —
         
         
            l-obbligi tagħha taħt l-Artikoli 13, 14(3), u 16 tal-Karta tad-Drittijiet Fundamentali tal-Unjoni Ewropea, b’rabta mar-restrizzjonijiet deskritti iktar ’il fuq.
         
      
            —
         
         
            tikkundanna lill-Ungerija għall-ispejjeż.
         
      
      Motivi u argumenti prinċipali
   
   Il-bażi ġuridika tal-provvista ta’ servizzi ta’ tagħlim superjuri fl-Ungerija hija l-Liġi CCIV tal-2011, dwar it-tagħlim superjuri nazzjonali, li l-Artikolu 76(1)(a) tagħha jipprevedi li istituzzjoni ta’ tagħlim superjuri barranija tista’ tipprovdi kors li jwassal għal diploma fit-territorju Ungeriż biss jekk il-Gvern Ungeriż u l-Gvern tal-Istat li fih tinsab is-sede tal-istituzzjoni ta’ tagħlim superjuri barranija jkunu kkonkludew ftehim internazzjonali vinkolanti dwar is-sostenn bħala prinċipju mogħti lill-istituzzjoni sabiex teżerċita attività fl-Ungerija, ftehim li, fil-każ ta’ Stat federali, ikun ibbażat fuq ftehim preċedenti konkluż mal-gvern ċentrali meta dan ma jkollux il-kompetenza li jikkonkludi ftehimiet internazzjonali vinkolanti.
   Barra minn hekk, l-Artikolu 76(1)(b) tal-Liġi CCIV tal-2011 jistabbilixxi li l-istituzzjonijiet ta’ tagħlim superjuri barranin li jeżerċitaw attività fl-Ungerija mhux biss talli għandhom ikunu awtorizzati bħala istituzzjonijiet ta’ tagħlim superjuri mill-Istat li fih tinsab is-sede tagħhom, iżda għandhom ukoll joffru, effettivament, kors ta’ tagħlim superjuri fil-pajjiż inkwistjoni.
   Fis-27 ta’ April 2017, il-Kummissjoni bdiet proċedura għal nuqqas ta’ twettiq ta’ obbligu kontra l-Ungerija fir-rigward tal-Liġi CCIV tal-2011 kif emendata.
   Peress li qieset li r-risposta mogħtija mill-Ungerija ma kinitx sodisfaċenti, fl-14 ta’ Lulju 2017 il-Kummissjoni bagħtet opinjoni motivata lill-Ungerija u b’dan il-mod għaddiet għall-istadju sussegwenti tal-proċedura għal nuqqas ta’ twettiq ta’ obbligu.
   Peress li qieset li lanqas ir-risposta għall-opinjoni motivata ma kienet sodisfaċenti, il-Kummissjoni ddeċidiet li tressaq il-kawża quddiem il-Qorti tal-Ġustizzja sabiex jiġi ddikjarat li l-Ungerija naqset milli twettaq l-obbligi tagħha taħt l-Artikolu XVII tal-GATS, l-Artikolu 16 tad-Direttiva 2006/123/KE, l-Artikoli 49 TFUE u 56 TFUE u l-Artikoli 13, 14(3), u 16 tal-Karta tad-Drittijiet Fundamentli tal-Unjoni Ewropea.
   (
         1
      )	Direttiva 2006/123/KE tal-Parlament Ewropew u tal-Kunsill tat-12 ta’ Diċembru 2006 dwar is-servizzi fis-suq intern (ĠU 2006, L 376, p. 36).